הנני ממנה את עורכת דין מירב בן שבת כסניגורית לחשוד 1 מטעם הסנגוריה הציבורית.
כמו כן, הנני ממנה את עורך דין שי גבאי כסניגור לחשוד 2 מטעם הסנגוריה הציבורית.
לפניי בקשה להורות על הארכת מעצרם של החשודים למשך 5 ימים.
לחשודים מיוחסות עבירות של תקיפה הגורמת חבלה ממש, חבלה חמורה והיזק לרכוש במזיד.
עיון בחומר החקירה מעלה, כי האירוע המיוחס לחשודים הינו אירוע אשר התרחש בין החשודים בינם לבין עצמם, אשר כתוצאה ממנו שני החשודים יצאו חבולים קשות. אין כל תלונה של חשוד אחד כלפי משנהו.
זאת ועוד, החשודים בשל היותם תחת השפעת אלכוהול אינם זוכרים דבר מהאירוע.
בנסיבות אלו, מצאתי כי יש מקום להסתפק בחלופת מעצר.
1.החשודים ישוחררו למעצר בית מלא – החשוד 1 ישהה במעצר בית מלא ברחוב החלוץ 1, חולון בפיקוח אחותו הגברת רונה לנדאו וזאת עד ליום 10.11.2010 בשעה 12:00.
החשוד 2 ישהה במעצר בית מלא בבית אחותו ברחוב ההסתדרות 7, דירה 1, בת ים ובפיקוחה המלא של הגברת נטשה מנצ'וקוב וזאת עד ליום 10.11.2010 בשעה 12:00.
2.נאסר על החשודים ליצור קשר בינם לבין עצמם וזאת למשך 30 יום מהיום.
3.החשודים יתייצבו בכל עת שיידרשו במשטרת ישראל בלוויית המפקח.
4.להבטחת תנאי השחרור, ימציאו כל אחד מהחשודים התחייבות עצמית וערבות צד ג' של המפקחות בסך של 3,000 ₪ כל אחת.
הנני מתירה לכל אחד מהחשודים 5 שיחות טלפון, וזאת על חשבון המדינה.